laion/Wikipedia-Exotic huggingface dataset:
სათავგადასავლო თამაში

სათავგადასავლო თამაში — ვიდეო თამაში, სადაც მოთამაშე კისრულობს პროტოგონისტის როლის თამაშს ანტერაქტიულ სიუჟეტში, რომელიც განვითარებულია გამოკვლევებითა და თავსატეხების გადაჭრით ფიზიკური გამოწვევების გარეშე, როგორიცაა ბრძოლა. ტერმინს დასაბამი ეძლევა 1970-იანი წლების თამაშ Colossal Cave Adventure-იდან. სათავგადასავლო თამაში მოიცავს ლიტერატურული ჟანრის ფართო ვარიანტებს, მათ შორის სამეცნიერო ფანტასტიკას, ფანტაზიას, მისტიკას, საშინელება ფანტასტიკასა და კომედიას. თითქმის ყველა სათავგადასავლო თამაში შექმნილია ერთი მოთამაშისთვის. ჟანრმა პოპულარობის პინკს მიაღწია 1980-იანი წლების ბოლოდან 1990-იანი წლების შუაში, როდესაც ბევრი მიიჩნევდა მას ყველაზე ტექნიკურად დაწინაურებულ ჟანრს. იგი დღესდღეობით ზოგჯერ მოხსენებულია ნიშა ჟანრად. Entertainment Software Association-ის მონაცემებზე დაყდნობით, 2007 წელს, სათავგადასავლო თამაშები მოიცავდა მთლიანი ვიდეო თამაშების 4.3%-ს, რომლებცმა მიაღწიეს წარმატებას გაყიდვებში აშშ-ში.
მოქმედებითი თამაში

მოქმედებითი თამაში — ვიდეო თამაშის ჟანრი, რომელიც ხაზს უსვამს ფიზიკურ გამოწვევებს, მათ შორის კოორდინაციასა და დროის რეაქციას. ჟანრი შეიცავს განსხვავებულ ქვეჟანრებს, როგორებიცაა საბრძოლო თამაშები, მსროლელი თამაშები და პლატფორმერი თამაშები. მოქმედებით თამაშში, მოთამაშე ტიპურად აკონტროლებს პროტაგონისტის ავატარს. ავატარი იძულებულია გადალახოს თამაშის ეტაპები, შეაგროვოს საგნები, თავიდან აიცილოს დაბრკოლებები და დაამარცხოს მტრები სხვადასხვა თავდასხმებით. ეტაპის ან ეტაპების ჯგუფის ბოლოს, მოთამაშე ხშირად იძულებულია დაამარცხოს მოწინააღმდეგე დიდი ბოსი, რომელიც ჩვეულებისამებრ ყველა მანამდე არსებულ მტერზე დიდია. მტერი ებრძვის ავატარს და აკლებს მას სიცოცხლეს, თამაში კი მაშინ სრულდება, როდესაც მოთამაშე მოკვდება. ალტერნატიულად, მოთამაშე იგებს თამაშს ეტაპების ჯგუფის გადალახვის შემდეგ. ბევრ მოქმედებით თამაშს აქვს დაუსრულებელი სიუჟეტი და შეიძლება ჰქონდეს ეტაპების განუსაზღვრელი რიცხვი. ასეთ თამაშებში, მოთამაშის მთავარი მიზანია დააგროვოს მაქსიმალური ქულა საგნების შეგროვებითა და მტრების განადგურებით. Action Video Games Sharpen Vision 20 Percent
Mafia II

Mafia II — არახაზოვანი მესამე პერსონაჟის მსროლელის ჟანრის ვიდეო თამაში, რომელიც გამოვიდა 2010 წელს. იგი არის Mafia: The City of Lost Heaven-ის გაგრძელება. მისი შემქმნელია 2K Czech, წარსულში ცნობილი, როგორც Illusion Softworks. თამაში გამოსცა 2K Games-მა. Mafia 2-ის გამოცემის შესახებ პირველად განაცხადეს 2007 წლის აგვისტოში ლაიფციგის თამაშების კონვენციაზე. თამაში ხელმისაწვდომია შემდეგ პლატფორმებზე: Microsoft Windows, Xbox 360, PlayStation 3 და Mac OS X. ოფიციალური საიტი დაარქივებული 2013-10-29 საიტზე Wayback Machine. „Mafia II“ — კინოფილმების ინტერნეტ-მონაცემთა ბაზა (ინგლისური) Mafia II საიტზე Feral Interactive
ნიკო დადიანი

ნიკო დავითის ძე დადიანი (დ. 4 იანვარი, 1847, ზუგდიდი ― გ. 23 იანვარი, 1903, სანქტ-პეტერბურგი) — სამეგრელოს უკანასკნელი მთავარი (1853-დან), რუსეთის არმიის გენერალ-მაიორი (1878). განათლება პარიზში მიიღო. მისი მცირეწლოვნების გამო სამთავროს განაგებდა დედამისი ეკატერინე ჭავჭავაძე, რომლის დროსაც (1857) ფაქტობრივად სამეგრელოში მთავრობა გაუქმდა. 1868 წელს დადიანმა უარი თქვა (დე-იურე) სამეგრელოს მთავრის უფლებებზე. 1875 წლიდან მსახურობდა კავალერგარდის პოლკში. მონაწილეობდა რუსეთ-ოსმალეთის ომში (1877–1878). 1877 წლიდან პოლკოვნიკი. ბულგარეთის ტახტიდან ბატენბერგის ჩამოგდების (1886 წლის 21 აგვისტო) შემდეგ რუსეთის მთავრობამ დადიანი ბულგარეთის მთავრის კანდიდატად წამოაყენა. დადიანმა თავისი ბიბლიოთეკა (169 ხელნაწერი და წიგნები) უსასყიდლოდ გადასცა ქართველთა შორის წერა-კითხვის გამავრცელებელ საზოგადოებას. სამეგრელოს (ოდიშის) მთავრები ვიკისაწყობში არის გვერდი თემაზე: ნიკო დადიანი ჭილაია ს., შვილები (ქრონიკა), თბ., 1973; ქართული საბჭოთა ენციკლოპედია, ტ. 3, თბ., 1978. — გვ. 330.
The Getaway: Black Monday

The Getaway: Black Monday — მოქმედებით-სათავგადასავლო ჟანრის ვიდეო თამაში, რომელიც შექმნა Sony Computer Entertainment Europe-ის დამხმარე კომპანიამ, გუნდმა Soho-მ და გამოსცა 2004 წელს PlayStation 2-ისთვის. თამაშის სიუჟეტი ვითარდება ლონდონში და აღებული აქვს რეპლიკები ბრიტანული განგსტერული ფილმებიდან, როგორებიცაა Get Carter, გრძელი კარგი პარასკევი და კარტი, ფული და ორი ლულა. იგი არის The Getaway-ის გაგრძელება. განსხვავებით Grand Theft Auto-ს, True Crime-ისა და Driver-ის სერიისგან, თამაშში გვხვდება ლიცენზირებული ტრანსპორტები, როგორებიცაა Renault, Brabus და Vauxhall. სულ არის 130 მართვადი ტრანსპორტი. „The Getaway: Black Monday“ საიტზე MobyGames
გლობალური ადგილმდებარეობის განმსაზღვრელი სისტემა

გლობალური ადგილმდებარეობის განმსაზღვრელი სისტემა (ინგლ. The Global Positioning System, შემოკლებით GPS) — აშშ-ის გლობალური სანავიგაციო სატელიტური სისტემა. იგი გვაწვდის საიმედო ადგილმდებარეობის განსაზღვრას, ნავიგაციასა და განრიგის სერვისებს მსოფლიოს მასშტაბით. იგი მუშაობს ნებისმიერ ამინდში, დღესა თუ ღამეში, ყველგან დედამიწაზე ან დედამიწასთან ახლოს. GPS დამზადებულია სამი ნაწილისგაგან: 24-დან 32-მდე დედამიწის ორბიტის გარშემო მოძრავი თანამგზავრი, ოთხი საკონტროლო სადგური დედამიწაზე და GPS მიმღები, რომელიც მომხმარებელს უნდა გააჩნდეს. GPS სატელიტები კავშირის სიგნალს აძლევს სივრციდან, სადაც გამოყენებულია მომხმარებლის მიერ GPS მიმღები იმისათვის, რომ მიიღოს სამგანზომილებიანი მდებარეობა (განედი, გძედი, სიმაღლე) და დრო. ვიკისაწყობში არის გვერდი თემაზე: გლობალური ადგილმდებარეობის განმსაზღვრელი სისტემა გლობალური ადგილმდებარეობის განმსაზღვრელი სისტემა Open Directory Project-ზე.
დავით ბოდბელი

დავით ბოდბელი (ვაჩნაძე), (გ. 27 ივლისი, 1790) — დავითგარეჯის მონასტრის არქიმანდრიტი 1751-1762, 1764-იდან ბოდბის ეპისკოპოსი მიტროპოლიტის წოდებით, საეკლესიო მწერალი, მწიგნობარი. განათლება მიიღო დავითგარეჯის მონასტერში. მისი მასწავლებლები იყვნენ იოსები (ვაჩნაძე) და იოანე (ჯორჯაძე). არაერთი ხელნაწერი წიგნი შემატა მან დავითგარეჯისა და ბოდბის ბიბლიოთეკებს — ზოგი თვითონ გადაწერა, ზოგი საკუთარი ხარჯით გადააწერინა ან იყიდა. 1790 წელს მხედრულით გადააწერინა „დიდი სჯულის კანონი“ და დაუთმო მას რამდენიმე ტერმინის განმარტება. ლომინაძე ბ., ენციკლოპედია „საქართველო“, ტ. 2, თბ., 2012. — გვ. 282. ლომინაძე ბ., ქართული ფეოდალური ურთიერთობის ისტორიიდან (სენიორიები), [ტ.] 1, თბ., 1966.
ქარაჯი

ქარაჯი (სპარს. ‏کرج‎) — ადმინისტრაციული ცენტრი თეირანის ოსტანში, ელბურსის კალთებზე. 2006 წლის მონაცემებით ქალაქში ცხოვრობდა 1,377,450-მდე კაცი. ქალაქ ქარაჯის საიტი დაარქივებული 2007-12-12 საიტზე Wayback Machine. About Karaj city დაარქივებული 2008-05-27 საიტზე Wayback Machine.
დავით და კონსტანტინე

დავით და კონსტანტინე — ძველი ქართული ჰაგიოგრაფიული წყაროებით არგვეთის (ზემო იმერეთი) მთავრები VIII საუკუნის I ნახევარში. გმირულად იბრძოდნენ არგვეთში შეჭრილი არაბი სარდლის მურვან ყრუს წინააღმდეგ. არაბებმა შეიპყრეს და მოწამებრივი სიკვდილით დასაჯეს. ქართველებმა მათი გვამები დაკრძალეს მდინარე წყალწითელას ნაპირზე, სადაც ახლა მოწამეთას მონასტერია (ტყიბულის მუნიციპალიტეტი). ქართულმა ეკლესიამ დავით და კონსტანტინე დიდმოწამეთა სახელით წმინდანთა შორის შერაცხა (ხსენების დღე ძვ. სტ. 2 ოქტომბერი/ახ. სტ. 15 ოქტომბერი). მთავარი სტატია: დავით და კონსტანტინეს მარტვილობა. დავითისა და კონსტანტინეს ამბავი მოთხრობილია XII საუკუნის მეტაფრასულ ჰაგიოგრაფიულ თხზულებაში, ანტონ კათალიკოსისეულ რედაქციაში (1768-1769) და XIII-XVIII საუკუნეების 5 სვინაქსარულ ვარიანტში. სხვა ისტორიული წყაროებით არგვეთის ეს მთავრები უცნობია. დავით და კონსტანტინე ერთმანეთის ახლო ნათესავები, ზოგი ვერსიით კი ძმები იყვნენ. არსებობს გადმოცემა, რომ ისინი მხეიძეთა ფეოდალურ საგვარეულოს მიეკუთვნებოდნენ. აღნიშნული თხზულებების მიხედვით მურვან ყრუს სარდლობით არაბთა (წყაროებში „სპარსთა“) ურიცხვი ჯარი არგვეთში შეჭრილა, ფერსათის მთაზე არგვეთელთა ძლიერ წინააღმდეგობას წაწყდომია, მაგრამ მოუხერხებია წყალწითელაზე გამარჯვების მოპოვება და არგვეთი აუოხრებია. საბოლოოდ დავითი და კონსტანტინე მურვან ყრუმ შეიპყრო და მათ ქრისტეს რწმენის უარყოფა მოსთხოვა, რაზეც მტკიცე უარი მიიღო. მთავრები სასტიკად აწამეს და ცოცხლად ჩაყარეს „მდინარესა მას ფასონსა, რომელ არს ენითა ქართულითა რიონი“. ქართველებმა წამებულთა ცხედრები წყლიდან ამოასვენეს და მტრის მიერ დანგრეული ეკლესიის მახლობლად მღვიმეში დაკრძალეს. შემდგომში ამ ადგილს მოწამეთა უწოდეს, ხოლო „დიდმა ბაგრატმა“ (ბაგრატ III) დავითისა და კონსტანტინეს წმინდა ნაწილების განსასვენებლად აქ ტაძარი ააგო. დავით და კონსტანტინეს უხრწნელ წმინდა ნაწილებად მიჩნეული რელიქვიები მოწამეთას მონასტერში საუკუნეების მანძილზე ინახებოდა. XVIII საუკუნის მწიგნობრის ვახუშტი ბატონიშვილის მიხედვით „სხენან აქა ტაგრუცთა შინა მოწამენი ქრისტესნი დავით და კოსტანტინე, მდებარენი აწცა ჴორცითავე, რომელნი აწამნა მურვან ყრუმ“. საქართველოში საბჭოთა რეჟიმის დამყარების შემდეგ, 1923 წლის 18 თებერვალს ანტირელიგიური პროპაგანდით წაქეზებულმა ბრბომ მოწამეთა დაარბია. მონასტერში დაცული ნეშტები ქუთაისში ბიოსამედიცინო ექსპერტიზაზე წაიღეს. იმავე წელს მოწამეთას მონასტრის დახურვის შემდეგ ქუთაისის საისტორიო საზოგადოების თავმჯდომარის ტრიფონ ჯაფარიძის მეცადინეობით დავით და კონსტანტინეს ნაწილები ახლადშექმნილი ქუთაისის ისტორიული მუზეუმის ანთროპოლოგიურ კოლექციაში განთავსდა, 1954 წლის 20 ივნისს კი, საბჭოთა ხელისუფლებასთან შეთანხმების შემდეგ, კვლავ ახლადგახსნილ მოწამეთას მონასტერს დაუბრუნდა. მოწამეთობა წერეთელი გ., გაზ. „კვალი“, 1893 წ. №45. საბინინი მ., საქართველოს სამოთხე, 1882, გვ 324-330, 333. გაბიძაშვილი ე., დავით და კონსტანტინეს სვინაქსარული წამება, შრომები: ტ. 3, თბ., 2011, გვ. 151-158. ბუბულაშვილი ე., უცნობი მასალები წმ. დიდმოწამე არგვეთის მთავრების დავითისა და კონსტანტინეს წმინდა ნაწილების შესახებ, „რელიგია“, №3, 2012, გვ. 19-26. სოსელია ო., ენციკლოპედია „საქართველო“, ტ. 2, თბ., 2012. — გვ. 287.
ერთი მსოფლიო სავაჭრო ცენტრი

ერთი მსოფლიო სავაჭრო ცენტრი ასევე მსოფლიო სავაჭრო ცენტრი 1 (ინგლ. One World Trade Center, შენობის თავდაპირველი დასახელება იყო თავისუფლების კოშკი - "Freedom Tower") — ნიუ-იორკში ახალი მსოფლიო სავაჭრო ცენტრის კომპლექსის ადგილზე აშენებული მთავარი ცათამბჯენი, რომლის წინამორბედი 2001 წლის 11 სექტემბრის შეტაკებისას დაინგრა. ცათამბჯენის სახეცვლილი პროექტის ფორმალური პრეზენტაცია 2005 წლის 29 ივნისს მოეწყო, რომელიც უკეთ ესადაგებოდა ნიუ-იორკის პოლიციის დეპარტამენტის მიერ 2005 წლის აპრილში წამოყენებულ უსაფრთხოების მოთხოვნებს. ცათამბჯენი ყოფილი მსოფლიო სავაჭროს ცენტრის უბნის ჩრდილო-დასავლეთ კუთხეში 65 000 მ² მიწის ნაკვეთზე განთავსდა ვესის, უესტის, ვაშინგტონისა და ფულტონის ქუჩებს შორის ქვემო მანჰენტეზე. ნაგებობის სიმაღლე მისი ქიმის ჩათვლით 546.2 მეტრია. ის წარმოადგენს დასავლეთ ნახევარსფეროს უმაღლესი შენობას. იმისდა მიხედვით თუ რომელი კუთხიდან შეხედავთ, ის ან მართკუთხა ფორმით (წინამორბედი ცათამბჯენების მსგავსად) ჩანს, ან მასიური ობელისკის ფორმით. ფუნდამენტის ჩაყრა და ასევე მიწისქვეშა კომუნიკაციების გატადანის დაიწყო 2006 წელის 27 აპრილს. მშენებლობა დასრულდა 2013 წლის 10 მაისს, ხოლო გახსნა შედგა 2014 წლის 3 ნოემბერს. ვიკისაწყობში არის გვერდი თემაზე: ერთი მსოფლიო სავაჭრო ცენტრი World Trade Center www.wtcprogress.com Rebuild Ground Zero დაარქივებული 2011-02-23 საიტზე Wayback Machine. The Twin Towers Alliance LowerManhattan.Info დაარქივებული 2020-08-17 საიტზე Wayback Machine. Lower Manhattan Development Corporation ↑ One World Trade Center – The Skyscraper Center. Council on Tall Buildings and Urban Habitat. ციტირების თარიღი: April 14, 2014. ↑ Stanglin, Doug (May 10, 2013). „Spire permanently installed on WTC tower“. USA Today. ციტირების თარიღი: May 10, 2013. ↑ Josh Dawsey. (October 23, 2014) One World Trade to Open Nov. 3, But Ceremony is TBD. The Wall Street Journal. ციტირების თარიღი: October 23, 2014.
აჰვაზი

აჰვაზი (სპარს. ‏اهواز) — ადმინისტრაციული ცენტრი ხუზისტანი ოსტანში. ქალაქში მიედინება მდინარე ქარუნი. 2006 წლის მონაცემებით ქალაქში ცხოვრობდა 1,338,126 კაცი, ქალაქის ფართობი 2,000/კმ²-ია . ქალაქ აჰვაზის ოფიციალური საიტი დაარქივებული 2009-09-16 საიტზე Wayback Machine. Union of Iranian Southern Universities დაარქივებული 2007-05-02 საიტზე Wayback Machine. Foolad Ahvaz Football Club დაარქივებული 2020-07-01 საიტზე Wayback Machine. Ahwaz Bazaar Directory დაარქივებული 2008-09-08 საიტზე Wayback Machine.
დენის ჰოპერი

დენის ლი ჰოპერი (ინგლ. Dennis Lee Hopper; დ. 17 მაისი, 1936 — გ. 29 მაისი, 2010) — ამერიკელი მსახიობი, რეჟისორი და არტისტი. ჰოპერი დაინტერესდა მსახიობობით და საბოლოოდ გახდა მსახიობების სტუდიის სტუდენტი. იგი პირველად გამოჩნდა ტელევიზიაში 1955 წელს. ითამაშა ჯეიმზ დინისთან ერთად ორ ფილმში, „უმიზეზოდ ამბოხებულისა“ და „გიგანტში“. შემდეგი ათი წლის განმავლობაში, ჰოპერი გამოდიოდა ხშირ-ხშირად ტელევიზიაში სტუმრის როლებში, ხოლო 1960-იანი წლების მიწურულს, ითამაშე მეორეხარისხოვანი როლი რამდენიმე ფილმში. მან გადაიღო და ითამაშა ფილმ „უდარდელი მხედარში“ (1969), რომელმაც მოიგო კანის კინოფესტივალის ჯილდო და ნომინირებული იყო ოსკარის საუკეთესო ორიგინალური სცენარის კატეგორიაში. ვიკისაწყობში არის გვერდი თემაზე: დენის ჰოპერი (ინგლისური) დენის ჰოპერი — TV.com-ზე დენის ჰოპერი — კინოფილმების ინტერნეტ მონაცემთა ბაზა (ინგლისური)
დავით მიძნაძორელი

დავით მიძნაძორელი — IX საუკუნის I ნახევრის ქართველი საეკლესიო მოღვაწე, მიძნაძორის მონასტრის (კლარჯეთი) მაშენებელი და პირველი წინამძღვარი. დავითის მოწაფეები იყვნენ ილარიონი და ბარეთელთის მონასტრის (კლარჯეთი) მაშენებელი და წინამძღვარი ზაქარია. გიორგი მერჩულე დავით მიძნაძორელს დიდს და მონასტერთა მაშენებელს უწოდებს. საქართველოს ეკლესიის მიერ შერაცხულია წმინდანად და მოიხსენიება 5 (18) ოქტომბერს კლარჯეთის უდაბნოს ღირს მამათა და დედათა შორის. ინგოროყვა პ., გიორგი მერჩულე, თბ., 1954. ბოგვერაძე ა., ენციკლოპედია „საქართველო“, ტ. 2, თბ., 2012. — გვ. 291.
ფრენკ ვინსენტი

ფრენკ ვინსენტი (ინგლ. Frank Vincent Gatusso; დ. 14 აგვისტო, 1939 — 13 სექტემბერი, 2017) — ამერიკელი მსახიობი და მუსიკოსი. მისი აღსანიშნავი როლია ფილ ლეოტარდო „სოპრანოს კლანში“. იტალო-ამერიკელი ვინსენტი დაიბადა ჩრდილოეთ ადამსში, მასაჩუსეტში, მაგრამ გაიზარდა ჯერსში, ნიუ ჯერსში. მამამისი, ფრენკ ვინსენტ გატუზო უფრ. იყო ფოლადთან მომუშავე. ვინსენტს ჰყავს ორი ძმა: ნიკი და ჯიმი. მამამისი იყო ერთ-ერთი 6 ბავშვიდან (ლუსია, ფილიპო, ანტონიო, ფრენკი, ჯეიმზი, და სესილია). ექვსივე მათგანი დაიბადა იტალიელი იმიგრანების, ნიკოლა გატუზოსა და ფრანჩესკა დი პერის ოჯახში. მისი ბიძა მსახურობდა დიდ ბრიტანეთში მეორე მსოფლიო ომის დროს და დაქორწინდა ინგლისელ გოგონაზე, ასე რომ ფრენკს ჰყავს ინგლისელი ბიძაშვილი, სახელად მაიკლ გატუზო. იგი არის სიცილიური და ნეაპოლიტანური წარმოშობის. ფრენკ ვინსენტი კინოფილმების ინტერნეტ-მონაცემთა ბაზაში
დავით ტბელი

დავით ტბელი — X საუკუნის II ნახევრის ქართველი მთარგმნელი და სასულიერო მოღვაწე, ტბეთის ეპისკოპოსი. ბერძნულიდან თარგმნა კიმენური („ცხორებაჲ და მოქალაქობაჲ ნეტარისა მართაჲსი, წმიდისა სჳმონის დედისაჲ“, „ცხორებაჲ გრიგოლ აკრაკანტელისაჲ“ და სხვ.) და მეტაფრასული („წამებაჲ წმიდისა დიდისა მოწამისა არტემისი“, „წამებაჲ წმიდათა და ყოვლადქებულთა ათთა ქრისტეს მოწამეთა“ და სხვ.) ჰაგიოგრაფიული ძეგლები. ეფრემ მცირის ცნობით, მას უთარგმნია სიმეონ ლოგოთეტის მეტაფრასები. მასვე ეკუთვნის გრიგოლ ღვთისმეტყველის რამდენიმე თხზულების თარგმანი. ძველ წყაროებში დავით ტბელი იხსენიება ეპისკოპოს სტეფანე სანანოისძესთან ერთად. ონიანი შ., ენციკლოპედია „საქართველო“, ტ. 2, თბ., 2012. — გვ. 292. კეკელიძე კ., ქართული ლიტერატურის ისტორია, ტ. 1, თბ., 1960; მაჭავარიანი მ., დავით ტბელის მთარგმნელობითი მეთოდის თავისებურება, კრ.: მრავალთავი, XVII, თბ., 1992; მაჭავარიანი მ., გრიგოლ ნაზიანზელის რიტორიკული ხელოვნების თავისებურებანი დავით ტბელის თარგმანებში, წგ.: ისტორიულ-ფილოლოგიური კრებული, თბ., 1997.
დავით ქსნის ერისთავი

დავით ქსნის ერისთავი (გ. 1774) — ქსნის ერისთავი 1753-1774 წლებში, სახლთუხუცესი. მხარს უჭერდა თეიმურაზ II-სა და ერეკლე II-ს. თავი გამოიჩინა ხუნძახის ბატონის ნურსალ-ბეგის წინააღმდეგ მჭადიჯვრის (1754) და ყვარლის (1755) ბრძოლებში. 1755 წელს მონაწილეობდა ერეკლე II-ის ლაშქრობაში გამდგარი ხევსურეთის წინააღმდეგ. 1758 წლის 10 ოქტომბერს მეფე თეიმურაზ II-მ დავითს, მის შვილს შალვას და მის ძმებს, ბეგლარს და იესე-აღა-ბაბას, სოფელი თიღვა უბოძა. შემდეგში, როგორც ჩანს, თანაუგრძნობდა ერეკლე II-ის ოპოზიციას, 1770 წელს მეფესთან დააბეზღეს როგორც მოღალატე, მაგრამ თავი გაიმართლა. ლარგვისში აუგია წმ. თეოდორე ტირონის სახელობის ეკლესია. ცოლად ჰყავდა თინათინ მაჩაბელი (ჩანს 1810). ჯამბურია გ., ენციკლოპედია „საქართველო“, ტ. 2, თბ., 2012. — გვ. 293.
მიხაელ ჰანეკე

მიხაელ ჰანეკე (გერმ. Michael Haneke დ. 23 მარტი, 1942, მიუნხენი, ბავარია, გერმანია) — სკანდალური ავსტრიელი კინორეჟისორი და მწერალი, განთქმული მისი სიტყვაძუნწი, თუმცა შემძრწუნველი სტილით. მისი ფილმები ხშირად ასახავს თანამედროვე საზოგადოების პრობლემებსა და ნაკლოვანებებს. ჰანეკეს უმუშავია როგორც ტელევიზიაში, ასევე თეატრსა და კინოში. მის ნამუშევრებში წამოწეულია მწვავე სოციალური საკითხები. მსახიობისა და რეჟისორის ფრიც ჰანეკესა და კინომსახიობი ბეატრის ფონ დეგენშილდის ვაჟი - ჰანეკე ქალაქ ვინერ-ნოიშტადტში გაიზარდა. სწავლობდა ფილოსოფიასა და ფსიქოლოგიას ვენის უნივერსიტეტში მსახიობობასა და მუსიკაში თავდაპირველი წარუმატებელი მცდელობის შემდეგ. სწავლის დასრულების შემდეგ ფილმის კრიტიკოსი ხდება და 1967-1970 წლებში მუშაობს ედიტორად და დრამატურგად სამხრეთ გერმანიის სატელევიზიო სადგურ ზიუდვესტფუნკში. როგორც დრამატურგი, მას ეკუთვნის შტრინდბერგის, გოეთეს, ბრიუკნერისა და ჰაინრიხ ფონ კლაისტის სცენოგრაფია გერმანულად ბერლინში, მიიუნხენსა და ვენაში. მისი, როგორც სატელევიზიო რეჟისორის დებიუტი 1973 წელს მოხდა. მისი კინო-დებიუტი შედგა 1989 წელს ფილმით „მეშვიდე კონტინენტი“, სადაც ის იკვლევს საძირკველს იმ ძალადობობრივი და უხეში სტილისა, რომელიც შემდგომ წლებში განვითარდა. სამი წლის შემდეეგ სკანდალური მცირემეტრაჟიანი ფილმით „ბენი“ ჰანეკე პრესაში ატეხილი ალიაქოთის მიზეზი ხვდება. თუმცა ჰანეკეს უდიდესი წარმატება მისმა 2001 წლის ფილმმა „პიანინოს მასწავლებელი“ მოუტანა. ამ ფილმმა კანის ფესტივალის პრესტიჟული ჯილდო „გრან-პრი“ დაიმსახურა. საუკეთესო მსახიობი მამაკაცისა და ქალის ჯილდოები ასევე ერგოთ ბენუა მაგიმელსა და იზაბელ იუპერს. მას ასევე ორჯერ მოუწია მუშაობა ჟულიეტ ბინოშთან, მათ შორის მის 2005 წლის ფილმში „დაფარული“. 2012 Amour - სიყვარული 2009 Das weiße Band - თეთრი ბაფთა 2007 Funny Games - მხიარული თამაშები (ამერიკული გადამუშავებული ვერსია) 2005 Caché - დაფარული 2003 Le Temps du Loup - მგლის დრო 2001 La Pianiste - პიანინოს მასწავლებელი 2000 Code Inconnu: Recit Incomplet De Divers Voyages - ამოუცნობი კოდი 1997 Das Schloß - ციხესიმაგრე 1997 Funny Games - მხიარული თამაშები 1995 Der Kopf des Mohren - მურის თავი 1994 71 Fragmente einer Chronologie des Zufalls - შანსის ქრონოლოგიის 71 ფრაგმენტი 1992 Benny's Video - ბენის ვიდეო 1989 Der 7. Kontinent - მეშვიდე კონტინენტი. ბი-ბი-სი'ს ინტერვიუ მიხაელ ჰანეკესთან
ვენის უნივერსიტეტი

ვენის უნივერსიტეტი (გერმ. Universität Wien) ავსტრიაში დაფუძნდა 1365 წელს რუდოლფ IV-ის მიერ და შესაბამისად Alma Mater Rudolphina დაერქვა. ეს უდიდესი და უძველესი უნივერსიტეტია გერმანულენოვან სამყაროში (თუ არ ჩავთვლით პრაღის უნივერსიტეტს, რომელიც ნაწილობრივ გერმანულენოვანი იყო). ვენის სხვა უნივესიტეტებისგან გამოსარჩევად, მას ასავე არაფორმალურად „ჰოპტუნის“ („მთავარი უნივერსიტეტი“) უწოდებენ. ოფიციალური საიტი (გერმანულად და ინგლისურად) განათლება ავსტრიაში: მეგზური დაარქივებული 2005-01-17 საიტზე Wayback Machine. ↑ https://suasprod.noc-science.at/XLCubedWeb/WebForm/ShowReport.aspx?rep=004+studierende%2f001+universit%u00e4ten%2f003+studierende+nach+universit%u00e4ten.xml&toolbar=true ↑ Directory of Open Access Journals — 2003. <a href="https://wikidata.org/wiki/Track:Q1227538"></a> ↑ https://eua.eu/about/member-directory.html ↑ https://idw-online.de/de/institution84 ↑ Our Members / Tier 3 ↑ https://www.the-guild.eu/members/ ↑ https://web.archive.org/web/20231020113811/https://orcid.org/members ↑ https://eosc.eu/members/ ↑ https://web.archive.org/web/20240430185709/https://asea-uninet.org/about-us/history/ ↑ https://web.archive.org/web/20231222111205/https://www.kemoe.at/mitgliedschaft/mitglieder
ნინა სიმონე

იუნის ქეთლინ ვეიმონი (უკეთ ცნობილი, როგორც ნინა სიმონე Nina Simone) (დ. 21 თებერვალი, 1933, ჩრდილოეთი კაროლინა ― გ. 21 აპრილი, 2003, საფრანგეთი) — ამერიკელი მომღერალი, სასიმღერო ლექსების მწერალი და პიანისტი. საყოველთაოდ ცნობილია, როგორც ჯაზის მუსიკოსი, თუმცა თავად ამგვარი კატეგორიზაცია არ მოსწონდა. მისი ნამუშევრები მოიცავს ბლუზს, რიტმსა და სოულს. ოფიციალური საიტი ნინა სიმონე საიტზე Discogs ↑ 1.0 1.1 1.2 Deutsche Nationalbibliothek Record #119082071 // ინტეგრირებული ნორმატიული ფაილი — 2012—2016. <a href="https://wikidata.org/wiki/Track:Q27302"></a><a href="https://wikidata.org/wiki/Track:Q36578"></a> ↑ 2.0 2.1 Person Profile // კინოფილმების ინტერნეტ-მონაცემთა ბაზა — 1990. <a href="https://wikidata.org/wiki/Track:Q37312"></a> ↑ 3.0 3.1 Bibliothèque nationale de France BnF authorities: პლატფორმა ღია მონაცემები — 2011. <a href="https://wikidata.org/wiki/Track:Q19938912"></a><a href="https://wikidata.org/wiki/Track:Q54837"></a><a href="https://wikidata.org/wiki/Track:Q193563"></a> ↑ 4.0 4.1 SNAC — 2010. <a href="https://wikidata.org/wiki/Track:Q29861311"></a> ↑ 5.0 5.1 Find a Grave — 1996. <a href="https://wikidata.org/wiki/Track:Q63056"></a> ↑ 6.0 6.1 Discogs — 2000. <a href="https://wikidata.org/wiki/Track:Q504063"></a> ↑ 7.0 7.1 ბროკჰაუზის ენციკლოპედია <a href="https://wikidata.org/wiki/Track:Q237227"></a> ↑ Carnegie Hall linked open data — 2017. <a href="https://wikidata.org/wiki/Track:Q30500746"></a> ↑ 9.0 9.1 Southern E. Biographical Dictionary of Afro-American and African Musicians — Greenwood Publishing Group, 1982. <a href="https://wikidata.org/wiki/Track:Q51333926"></a><a href="https://wikidata.org/wiki/Track:Q3116159"></a><a href="https://wikidata.org/wiki/Track:Q5349457"></a> ↑ 10.0 10.1 Fichier des personnes décédées <a href="https://wikidata.org/wiki/Track:Q80900474"></a> ↑ Smith J. C. Notable Black American Women <a href="https://wikidata.org/wiki/Track:Q105958972"></a><a href="https://wikidata.org/wiki/Track:Q47455946"></a> ↑ BlackPast.org — 2004. <a href="https://wikidata.org/wiki/Track:Q30049687"></a>
Retrospective EPs

Retrospective EPs — ინგლისური როკ-ჯგუფ Keane-ის ციფრული EP-ების სერია. მისი პირველი დისკი, Everybody's Changing, გამოიცა 2008 წელს. დემო ვერსია დემო ვერსია (2002) Fierce Panda-ს ვერსია საკონცერტო ჩანაწერი, რადიოსესიიდან Fly To Me — დემო ვერსია (სინგლის B-გვერდის დემო ჩანაწერი) Into The Light — დემო ვერსია (სიმღერა არ გამოცემულა) ინტერვიუ ტომ ჩაპლინთან ჯგუფის დისკოგრაფია ↑ Keanemusic on the Retrospective EP1 release. ციტირების თარიღი: 6 December 2008.
კრის პენი

კრის პენი (ინგლ. Christopher Shannon "Chris" Penn; დ. 10 ოქტომბერი, 1965 — გ. 24 იანვარი, 2006) — ამერიკელი კინო და სატელევიზიო მსახიობი, რომელმაც სახელი გაითქვა მისი როლებისთვის ფილმებში: „ცოფიანი ძაღლები“, „Footloose“ და „True Romance“. პენი დაიბადა მერილენდში, კალიფორნია. მისი მშობლები ლეო პენი და ეილინ რაიანი იყვნენ მსახიობები. მისი მამობრივი ბებია და პაპა იყვნენ ებრაელი იმიგრანტები ლიტვიდან და რუსეთიდან, ხოლო დედამისი იყო კათოლიკე იტალიური და ირლანდიელი წარმოშობის. მას ჰყავს ორი უფროსი ძმა, მსახიობი შონ პენი და მუსიკოსი მაიკლ პენი. პენი იპოვეს გარდაცვლილი მის სანტა მონიკას კონდომინიუმში 2006 წლის 23 იანვარს, 40 წლის ასაკში. ვიკისაწყობში არის გვერდი თემაზე: კრის პენი კრის პენი კინოფილმების ინტერნეტ-მონაცემთა ბაზაში
რეი ლიოტა

რეი ლიოტა (ინგლ. Raymond Liotta; დ. 18 დეკემბერი, 1954, ნიუარკი — გ. 26 მაისი, 2022) — ამერიკელი მსახიობი, რომელმაც სახელი გაითქვა ჰენრი ჰილის განსახიერებით კრიმინალურ-დრამაში „დიდებული ბიჭები“. მას აქვს მოგებული ემის ჯილდო და ნომინირებული იყო ოქროს გლობუსზე. რეი ლიოტა დაიბადა ნიუარკში, ნიუ ჯერსი და იშვილეს ექვსი თვის ასაკში მერიმ და ალფრედ ლიოტამ. 1973 წელს, რეიმ დაამთავდა უნიონის უმაღლესი სკოლა უნიონში, ნიუ ჯერსი. ლიოტა მსახიობობას მაიამის უნივერსიტეტში სწავლობდა. ვიკისაწყობში არის გვერდი თემაზე: რეი ლიოტა რეი ლიოტა კინოფილმების ინტერნეტ-მონაცემთა ბაზაში ↑ Jr, Mike Fleming (26 მაისი, 2022). „Ray Liotta Dies: ‘Goodfellas’ Star & ‘Field Of Dreams’ Actor Was 67“. Deadline. ციტირების თარიღი: 26 მაისი, 2022. შეამოწმეთ თარიღის პარამეტრი |access-date= და |date=-ში (დახმარება)
ჯო პანტოლიანო

ჯო პანტოლინო (ინგლ. Joseph Peter "Joe" Pantoliano; დ. 12 სექტემბერი, 1951) — ამერიკელი კინო და სატელევიზიო მსახიობი. სახელი გაითქვა რალფ სიფარეტოს განსახიერებით სოპრანოს კლანში და სიფერის - მატრიცაში. პანტოლიანო დაიბადა ჰობოკენში, ნიუ ჯერსი. იგი ესწრებოდა გაკვეთილეს HB Studio-ში, მაგრამ უფრო ფართოდ სწავლობდა ჯონ ლენისთან. იგი ცხოვრობს მის ცოლთან, ყოფილ მოდელ ნენსი შეფარდთან ერთად. მან გაიცნო მისი ცოლი მეგობრის, სამატრა ფილიფსის დახმარებით. შეგიძლიათ იხილოთ მედიაფაილები თემაზე „ჯო პანტოლიანო“ ვიკისაწყობში. ჯო პანტოლიანო — კინოფილმების ინტერნეტ მონაცემთა ბაზა (ინგლისური) (ინგლისური) ჯო პანტოლიანო — TV.com-ზე
რობერტ ლოჯია

რობერტ ლოჯია (ინგლ. Robert Loggia; დ. სალვატორე ლოჯია, დ. 3 იანვარი, 1930 — გ. 4 დეკემბერი, 2015) — ოსკარსა და ემიზე ნომინირებული ამერიკელი კინო და სატელევიზიო მსახიობი და რეჟისორი. რობერტ ლოჯია — კინოფილმების ინტერნეტ მონაცემთა ბაზა (ინგლისური) რობერტ ლოჯია — ბროდვეის ინტერნეტ მონაცემთა ბაზაში (IBDb) (ინგლისური)